24. ΑΠΟΦΑΣΙΣ ΥΠΟΥΡΓΩΝ ΠΑΡΑ ΤΩ ΠΡΩΘΥΠΟΥΡΓΩ ΚΑΙ ΕΣΩΤΕΡΙΚΩΝ   Αριθ.Ε.Π. 4593 της 1/23 Ιουν.  1973(ΦΕΚ Β΄706)  Περί τροποποιήσεως και συμπληρώσεως της υπ’ αριθ.Λ7/6-1/10 από 11 Δεκ.1972 κοινής αποφάσεως των Υπουργών παρά τω Πρωθυπουργώ και Εσωτερικών, περί οργανώσεως των παρά τη Νομαρχία Αττικής και τοις Διαμερίσμασιν αυτής Υπηρεσιών, αρμοδιότητος Υπουργείου Εσωτερικών. Έχοντες υπ’ όψιν: 1.Τας διατάξεις α)του άρθρ.7 παρ2 του Α.Ν.398/1968 «περί Πολιτικής Σχεδιάσεως Εκτάκτου Ανάγκης» και β) του άρθρ. 7 του Ν.Δ. 1147/1972 «περί διοικήσεως της Μείζονος Πρωτευούσης». 2.Την υπ’ αριθ.11300/Δ/5.7.1972 απόφασιν του Πρωθυπουργού «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ, των Υφυπουργών, του Γενικού Γραμματέως, ως και των Ανωτάτων και Ανωτέρων υπαλλήλων του αυτού Υπουργείου» (ΦΕΚ 473/τευχ.Β΄/72). 3.Την υπ’ αριθ. 399/20.4.1973 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών, αποφασίζομεν: Άρθρ.1.-Όπου εν άρθρ.2,3 και 15 της υπ’ αριθ.Λ7/6-1/10/11.12.1972 κοινής αποφάσεως των Υπουργών παρά τω Πρωθυπουργώ και Εσωτερικών γίνεται χρήσις του όρου «Γραφείον Πολιτικής Σχεδιάσεως Εκτάκτου Ανάγκης και Εθνικού Προσανατολισμού», νοείται εφεξής το, ως μετονομάζεται τούτο δια του παρόντος «Τμήμα Πολιτικής Σχεδιάσεως Εκτάκτου Ανάγκης». Άρθρ.2.-(Τροποποιείται η υπ’ αριθ.Λ7/6-1/10/ 1972 απόφασις, ανωτ. αριθ.1) (Μετά την σελ.216,682)  Σελ.216,683 Νομαρχίες Αττικής 2.Γ.η.24 Άρθρ.3.-Η δυνάμει του άρθρ.7 του Α.Ν.398/1968, ως τούτο ετροποποιήθη δια του άρθρ.1 του Ν.Δ.965/1971, συσταθείσα θέσις διοικητικού υπαλλήλου παρά τη καταργηθείση Νομαρχία Πειραιώς, μεταφέρεται εις το Διαμέρισμα Αθηνών. Η παρούσα δημοσιευθήτω δια της Εφημερίδος της Κυβερνήσεως. Σελ. 216,684 2.Γ.η.24 Νομαρχίες Αττικής 25. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΕΣΩΤΕΡΙΚΩΝ ΚΑΙ  ΟΙΚΟΝΟΜΙΚΩΝ Αριθ.16702 της 4/18 Μαρτ.1988(ΦΕΚ  Β΄ 150)  Κατάργηση της Νομαρχίας Αττικής. Έχοντες υπόψη: 1.Το γεγονός της μετατροπής των διαμερισμάτων του Νομού Αττικής σε νομαρχίες, της σύστασης και λειτουργίας σ’ αυτές νομαρχιακού συμβουλίου και νομαρχιακού ταμείου, της κατάργησης του Νομαρχιακού Συμβουλίου και του Νομαρχιακού Ταμείου Αττικής (άρθρ.31 Νομ.1599/1986), της σύστασης και λειτουργίας της περιφέρειας και του περιφερειακού Συμβουλίου Αττικής για την ανάπτυξη της μείζονος Περιφέρειας Πρωτευούσης (άρθρ.61-69 Νομ.1622/1986). 2.Ότι μετά τις παραπάνω ρυθμίσεις η διατήρηση της Νομαρχίας Αττικής είναι άνευ αντικειμένου και για το λόγο αυτό κρίνεται αναγκαία η κατάργησή της, αποφασίζουμε: 1.Καταργούνται η Νομαρχία Αττικής, η αντίστοιχη θέση νομάρχη και οι νομαρχιακού επιπέδου υπηρεσίες των υπουργείων που υπάγονται στην νομαρχία αυτή. 2.Οι αρμοδιότητες που ασκούσε ο Νομάρχης Αττικής σε ό,τι αφορά την προπαρασκευή και διενέργεια των εκλογών Εθνικής Αντιπροσωπείας, καθώς και για κάθε άλλη εκδήλωση λαϊκής ετυμηγορίας σε όλους τους δήμους και κοινότητες της περιφέρειας των τεσσάρων νομαρχιών του Νομού Αττικής, ασκούνται από το Νομάρχη Αθηνών. 3.Όλες οι αρμοδιότητες που είχαν ανατεθεί στο Νομάρχη Αττικής και αφορούν αποκλειστικά το χώρο κάθε μιας από τις νομαρχίες του Νομού Αττικής, ασκούνται από τους κατά τόπους νομάρχες.Οι αρμοδιότητες που αφορούν αντικείμενα που εκτείνονται σε περισσότερες από μία νομαρχίες του Νομού Αττικής ασκούνται με κοινές αποφάσεις των αρμοδίων νομαρχών.Η εποπτεία των νομικών προσώπων που λειτουργούν στο Νομό Αττικής ασκείται από το νομάρχη της νομαρχίας όπου είναι η έδρα κάθε νομικού προσώπου. 4.Με απόφαση του αρμόδιου κατά περίπτωση υπουργού, κατανέμεται το προσωπικό των υπηρεσιών της Νομαρχίας Αττικής που υπηρετεί σε αυτές, στις κεντρικές και περιφερειακές υπηρεσίες του Υπουργείου. 5.Με κοινή απόφαση των Υπουργών Εσωτερικών και Οικονομικών και του αρμοδίου κατά περίπτωση υπουργού, ρυθμίζονται τα θέματα που ανακύπτουν από την κατάργηση της Νομαρχίας Αττικής και αφορούν στην εκτέλεση του προϋπολογισμού της νομαρχίας αυτής. 6.Με κοινές αποφάσεις των Υπουργών Προεδρίας της Κυβέρνησης και Εσωτερικών και του αρμόδιου κατά περίπτωση υπουργού, ρυθμίζεται κάθε άλλη αναγκαία λεπτομέρεια που αφορά στην άσκηση των αρμοδιοτήτων της παρούσας απόφασης από τους νομάρχες του Νομού Αττικής. Η απόφαση αυτή, της οποίας η ισχύς αρχίζει από τη δημοσίευσή της στην Εφημερίδα της Κυβερνήσεως, θα κυρωθεί με νόμο. Κυρώθηκε και απόκτησε ισχύ νόμου από τη δημοσίευσή της με την υπό στοιχείο Δ περίπτωση του άρθρ.43 Νομ.1832/16-17 Φεβρ.1989(ΦΕΚ Α΄54), τομ.3 σελ.52,351). 